**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS TARYBOS 2016 M. SAUSIO 28 D. SPRENDIMO NR. B1-7 „DĖL MOLĖTŲ RAJONO SAVIVALDYBĖS MOKINIO KREPŠELIO LĖŠŲ PASKIRSTYMO, NAUDOJIMO IR PERSKIRSTYMO TVARKOS APRAŠO PATVIRTINIMO“ PAKEITIMO**

2016 m. rugpjūčio    d. Nr.

Molėtai

**Projektas**

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, atsižvelgdama į Molėtų rajono savivaldybės tarybos 2016 m. birželio 23 d. sprendimą Nr. B1-136 „Dėl dalyvavimo steigiant viešąją įstaigą daugiafunkcį centrą „Kaimynystės namai“ ir Molėtų rajono savivaldybės turto investavimo“, atsižvelgdama į Brandos egzaminų organizavimo ir vykdymo tvarkos aprašo, patvirtinto Lietuvos Respublikos švietimo ir mokslo ministro 2006 m. gruodžio 18 d. įsakymu Nr. ISAK-2391 „Dėl Brandos egzaminų organizavimo ir vykdymo tvarkos aprašo ir Lietuvių kalbos ir literatūros įskaitos organizavimo ir vykdymo tvarkos aprašo patvirtinimo“, 89.7 ir 90.5 papunkčius,

Molėtų rajono savivaldybės taryba n u s p r e n d ž i a:

1. Pakeisti Molėtų rajono savivaldybės mokinio krepšelio lėšų paskirstymo, naudojimo ir perskirstymo tvarkos aprašo, patvirtinto Molėtų rajono savivaldybės tarybos 2016 m. sausio 28 d. sprendimu Nr. B1-7 „Dėl Molėtų rajono savivaldybės mokinio krepšelio lėšų paskirstymo, naudojimo ir perskirstymo tvarkos aprašo patvirtinimo“, 2 punktą ir jį išdėstyti taip:

„2. Aprašas reglamentuoja Molėtų rajono savivaldybei (toliau – savivaldybė) skirtų mokinio krepšelio lėšų paskirstymo, naudojimo ir perskirstymo principus mokinių, besimokančių pagal ikimokyklinio, priešmokyklinio, formalųjį švietimą papildančio, pradinio, pagrindinio arba vidurinio ugdymo programą (toliau – mokiniai), mokymo reikmėms tenkinti. Pagal aprašą paskirstomos mokinio krepšelio lėšos savivaldybės mokykloms, įstaigoms, kurių dalininkė yra savivaldybė, teikiančioms bendrąjį ugdymą, ikimokyklinį ir priešmokyklinį ugdymą (toliau – mokyklos), neformaliojo vaikų švietimo mokykloms, formalųjį švietimą papildančio ugdymo mokykloms ir kitiems švietimo teikėjams (toliau – neformaliojo vaikų švietimo teikėjams), taip pat pedagoginei psichologinei tarnybai.“.

1. Papildyti Molėtų rajono savivaldybės mokinio krepšelio lėšų paskirstymo, naudojimo ir perskirstymo tvarkos aprašą, patvirtintą Molėtų rajono savivaldybės tarybos 2016 m. sausio 28 d. sprendimu Nr. B1-7 „Dėl Molėtų rajono savivaldybės mokinio krepšelio lėšų paskirstymo, naudojimo ir perskirstymo tvarkos aprašo patvirtinimo“, 13.2.3.3. papunkčiu ir jį išdėstyti taip:

„13.2.3.3. pagrindinės ir pakartotinės sesijų valstybinių bei mokyklinių brandos egzaminų vykdytojams darbo užmokestį skaičiuoja, atsižvelgdamas į egzaminų trukmę. Vyresniesiems vykdytojams ir administratoriams - atsižvelgdamas į egzaminų trukmę ir pridėdamas vieną valandą.“

Savivaldybės meras